laion/Wikipedia-Exotic huggingface dataset:
ואקום אולטרה-גבוה

ואקום אולטרה גבוה (UHV) הוא משטר הוואקום המאופיין בלחצים הנמוכים ממאה ננו-פסקל. תנאי UHV נוצרים על ידי שאיבת הגז מתא ה-UHV. בלחצים נמוכים אלה המהלך החופשי הממוצע של מולקולת גז גדול מכ־40 ק"מ, כך שמולקולות הגז יתנגשו בדפנות התא פעמים רבות לפני שיתנגשו זו בזו. כמעט כל האינטראקציות המולקולריות מתרחשות על משטחים שונים בתא. תנאי ה- UHV הם חלק בלתי נפרד ממחקר מדעי. ניסויי מדע פני שטח דורשים לעיתים קרובות משטח נקי ללא ספיחות. כלים לניתוח שטח כגון XPS דורשים תנאי UHV להעברת קרני אלקטרונים. ואקום גבוה במיוחד נחוץ לטכניקות אנליטיות רבות כגון: XPS ספקטרוסקופיית אלקטרוני אוז'ה (AES) ספקטרומטריית מסת יונים משנית (SIMS) ספקטרוסקופיית ספיגה תרמית (TPD) טכניקות גידול והכנת שכבות דקות, כגון אפיטקסיה של קרן מולקולרית (MBE), CVD, וגידול שכבות אטומיות (ALD). UHV נחוץ ליישומים אלה כדי להפחית את זיהום פני השטח, על ידי צמצום מספר המולקולות המגיעות לדגימה בפרק זמן נתון. UHV נדרש גם עבור: מאיצי חלקיקים במאגר הגדול של הדרון (LHC) יש שלוש מערכות ואקום מסוג UH. הלחץ הנמוך ביותר נמצא בצינורות בהן קרן הפרוטונים עוברת. הלחץ המרבי המותר הוא 1×10−6 pascal (1.0×10−8 millibar). מצפה גלי כבידה כמו LIGO, VIRGO, GEO 600 ו-TAMA 300. ניסויים בפיזיקה אטומית המשתמשים באטומים קרים, כגון לכידת יונים או יצירת עיבוי בוס – איינשטיין. ועל אף שאינו הכרחי, יכול להוכיח מועיל ביישומים כגון: אפיטקסיה של קרן מולקולרית, נידוף באמצעות קרן אלקטרונים, ניתוז, וטכניקות ציפוי אחרות. מיקרוסקופ כוח אטומי. מיקרוסקופ מינהור סורק. ואקום גבוה מפחית חמצון וזיהום, ולכן מאפשר הדמיה והשגת רזולוציה אטומית על משטחים נקיים ומוליכים למחצה. ליטוגרפית קרן אלקטרונים. ריק
Discoteque

"Discoteque" (בעברית: "דיסקוטק") הוא שיר שהוקלט על ידי הלהקה הליטאית דה רופ. השיר ייצג את ליטא באירוויזיון 2021. ערך מורחב – ליטא באירוויזיון 2021 המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (צרפת, גרמניה, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, נודע כי ליטא תופיע בחלקו הראשון של חצי הגמר הראשון של התחרות. ב-15 בפברואר 2020, דה רופ ניצחו בקדם הליטאי לאירוויזיון 2020 עם השיר "On Fire". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. לאחר מכן, רשות השידור הליטאית הכריזה כי היא תערוך קדם, ודה רופ יקבלו מקום אוטומטי בגמר הקדם. ב-6 בפברואר 2021, דה רופ ניצחו בקדם, ונבחרו לייצג את ארצם באירוויזיון 2021. ב-18 במאי 2021, הלהקה ביצעה את השיר בחצי הגמר. בתום ההצבעות, הגיעה הלהקה למקום הרביעי עם 203 נקודות. ב-22 במאי, בגמר התחרות, הגיעה הלהקה למקום השמיני עם 220 נקודות. הקרדיטים לקוחים מאתר טיידל. לייבנאס צ'רנובאס – הפקה, קלידים, מאסטרינג, מיקסינג, כתיבה ויידוטאס ואליוקביצ'יוס – הפקה, קלידים, מיקסינג, שירה, כתיבה רוברטאס באראנוסקאס – בס, קלידים, כתיבה מתנאס בנישאוסקאס – גיטרה, כתיבה דה רופ – שירה אילכה וירטאנן – כתיבה קאלה לינדרוט – כתיבה מידע על הסינגל "Discoteque" באתר מיוזיק בריינז מידע על היצירה "Discoteque" באתר Discogs מילות השיר "Discoteque" באתר Genius סרטון השיר "Discoteque" באתר יוטיוב מידע על השיר "Discoteque" באתר iTunes מידע על השיר "Discoteque" באתר ספוטיפיי V, Michel. "Eurovision 2021 Review: Lithuania – The Roop – Discoteque". Abitofpopmusic. נבדק ב-26 בפברואר 2021. {{cite web}}: (עזרה) "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-1 במרץ 2021. {{cite web}}: (עזרה) "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-1 במרץ 2021. {{cite web}}: (עזרה) Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-1 במרץ 2021. {{cite web}}: (עזרה) שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 Here are the ten qualifiers of the first semi at Eurovision 2021! Eurovision 2021 Results: Voting & Points "Credits / Discoteque / THE ROOP – TIDAL". Tidal. נבדק ב-7 בפברואר 2021. {{cite web}}: (עזרה) "Discoteque – Single by The Roop on Apple Music Lithuania". Apple Music. 21 בינואר 2021. נבדק ב-1 במרץ 2021. {{cite web}}: (עזרה)
גבעות רייקר

גבעות רייקר או גבעות ריקר (באנגלית: Ricker Hills) הם רכס גבעות, שאינן מכוסות קרח, בהרי הנסיך אלברט, באזור חוף סקוט של ארץ ויקטוריה, שבאנטארקטיקה. אורכה של קבוצת הגבעות 17 קילומטרים. הגבעות ממוקמות בסמוך ממערב לקרחון הולינגסוורת', ו-7 קילומטרים צפונית לסלעי בובי. הגבעות מופו לראשונה על ידי קבוצת הסקר הדרומית (the Southern Party) של משלחת הסקר הגאולוגי האנטארקטי של ניו זילנד בעונת המחקר (הקיץ האנטארקטי) 1961–1962. שמה של קבוצת הגבעות ניתן לה על ידי קבוצת הסקר הדרומית של משלחת הסקר הגאולוגי האנטארקטי של ניו זילנד. קבוצת הגבעות נקראת על שם ג'יי. אף. ריקר (J.F. Ricker), שהיה גאולוג של קבוצת הסקר הדרומית של משלחת הסקר הגאולוגי. • Carlo Baroni, Francesco Fasano, Giovanna Giorgetti, Maria Cristina Salvatore, Cristiana Ribecai, The Ricker Hills Tillite provides evidence of Oligocene warm-based glaciation in Victoria Land, Antarctica, Global and Planetary Change, Volume 60, Issues 3–4, 2008, Pages 457-470, ISSN 0921-8181, https://doi.org/10.1016/j.gloplacha.2007.05.004. • Strasky, Stefan & Di Nicola, Luigia & P, OBERHOLZER & Baroni, Carlo & Salvatore, Maria Cristina & Baur, Heinrich & W, KUBIK & R, WIELER & Schlüchter, Christian. (2007), Pleistocene East Antarctic Ice Sheet variations in the Ricker Hills • Strasky, S., Di Nicola, L., Baroni, C., Salvatore, M. C., Baur, H., Kubik, P. W., Schlüchter, C., et al. (2009), Surface exposure ages imply multiple low-amplitude Pleistocene variations in East Antarctic Ice Sheet, Ricker Hills, Victoria Land, Antarctic Science, 21(1), 59–69. Cambridge University Press • Margaret A. Bradshaw (1987), Additional field interpretation of the Jurassic sequence at Carapace Nunatak and Coombs Hills, south Victoria Land Antarctica, New Zealand Journal of Geology and Geophysics, 30:1, 37-49, https://doi.org/10.1080/00288306.1987.10422192 גבעות רייקר באתר הסקר הגאולוגי של ארצות הברית גבעות רייקר באתר הגאזט האנטארקטי של ממשלת אוסטרליה גבעות רייקר באתר הגאזט האנטארקטי המשווה SCAR של ממשלת אוסטרליה תצלום לוויין של אזור גבעות רייקר מחשבון מרחקים - המרחק מגבעות רייקר לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי
לשרוק בחושך

"לשרוק בחושך" הוא שיר בביצוע אריק איינשטיין, שנכתב על ידי יענקל'ה רוטבליט והולחן על ידי מיקי גבריאלוב. הפזמון שוחרר לראשונה באלבומו של איינשטיין "בדשא אצל אביגדור" ב-1971. השיר נכתב בימים שבין מלחמת ההתשה למלחמת יום הכיפורים, בתקופה שבה המציאות הביטחונית בישראל הייתה מתוחה. עם צאתו, בשונה משירים אחרים באלבום שזכו להצלחה לרבה, השיר לא נכנס למצעדי הפזמונים. את עיקר תהילתו צבר רק בהשמעות מאוחרות יותר ברבות השנים, אז זכה למעמד של שיר קאנוני שמושמע לעיתים קרובות בעתות משבר. השיר המחורז מסופר בגוף ראשון. הדובר, ככל הנראה ילד, מספר על חששותיו מן החושך, ומשתמש בשריקה כדי להפיג את תחושת הפחד והבדידות. יש הרואים בחושך בשיר מטאפורה לייאוש, צער או דיכאון עמם מתמודד הדובר. בהמשך, הוא מביע תקווה לכך שהפחד ייעלם ושהמצב יחלוף. לאורך השנים השיר זכה למספר גרסאות כיסוי בידי אמנים ישראלים: בשנת 2013, חודש השיר על ידי גבריאלוב ובתו שירה שביצעו את השיר כדואט כחלק מאלבום ההופעות "אמא אדמה" שעסק בלחניו של גבריאלוב. עם מותו של איינשטיין ב-2013, ביצעו חברי ההרכב "החצר האחורית" גרסת כיסוי לשיר בתוכנית של יואב קוטנר בגלי צה"ל. בעקבות הצלחת הגרסה, הוסיפו את השיר לרפרטואר ההופעות שלהם, ואף הקליטו אותו מחדש כסינגל שיצא ביולי 2014. על רקע מבצע צוק איתן, זכתה הגרסה להשמעות רבות בתחנות הרדיו, צעדה במשך מספר שבועות במצעד השבועי של רשת ג', ואף דורגה בשיאה במקום השני במצעד. על רקע מגפת הקורונה ב-2020, ביוזמת תחנת הרדיו "גלגלצ", חודש השיר במסגרת פרויקט בו השתתפו מיקי גבריאלוב, ישי לוי, רותם כהן, אליעד נחום, קורין אלאל, רן דנקר, שירה גבריאלוב וצוותים רפואיים בבית החולים סורוקה. מילות השיר "לשרוק בחושך" באתר שירונט לדף השיר באתר הספרייה הלאומית "אמן ונראה אור בקצה המנהרות", באתר ynet, 30 ביולי 2014 בצל המבצע: רוטבליט מחדש את "לשרוק בחושך", באתר nrg‏, 3 באוגוסט 2014 גלי צה"ל מצדיעה לצוותים הרפואיים: השיר "לשרוק בחושך" בהפקה מחודשת, באתר גל"צ
סלעי בובי (אנטארקטיקה)

סלעי בובי (באנגלית: The Bobby Rocks) הם קבוצת סלעים שאינם מכוסים קרח, או גבעה סלעית, בהרי הנסיך אלברט, באזור חוף סקוט של ארץ ויקטוריה, שבאנטארקטיקה. הסלעים ממוקמים 7.4 קילומטרים דרומית לגבעות רייקר; ו-6.6 קילומטרים דרומית לסלע בנסון. הסלעים מופו לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1962. שמה של קבוצת הסלעים ניתן לה על ידי הוועדה המייעצת לשמות אנטארקטיים. קבוצת הסלעים נקראת על שם בובי ג'יי. דייוויס (Bobby J. Davis), שהיה טבח, בתחנת הקוטב הדרומי (תחנת אמונדסן-סקוט) בשנת 1966. סלעי בובי באתר הסקר הגאולוגי של ארצות הברית סלעי בובי באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מסלעי בובי לאתרים סמוכים מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר סלעי בובי ממוקמים 6.5 קילומטרים דרומית לגבעות רייקר
סלעי בובי

האם התכוונתם ל... אנטארקטיקה סלעי בובי (אנטארקטיקה) – מקבץ סלעים או גבעה סלעית בהרי הנסיך אלברט באזור חוף סקוט של בארץ ויקטוריה, שבאנטארקטיקה קנדה סלעי בובי (ניופאונדלנד ולברדור) – שוניות בפרובינציית ניופאונדלנד ולברדור שבקנדה
הרי הנסיך אלברט

הרי הנסיך אלברט (באנגלית: Prince Albert Mountains) הם רכס הרים גדול באזור חוף סקוט של ארץ ויקטוריה, ובארץ אואטס, שבאנטארקטיקה. הרכס מהווה חלק מההרים הטראנס-אנטארקטיים. הרכס הוא רכס חופי, המשתרע לאורך חוף ארץ ויקטוריה לכיוון צפון החל ממצר מקמרדו. אורכו של רכס ההרים 320 קילומטרים. שיא גובהו של הרכס - הרכס ממוקם בין קרחון פריסטלי לבין קרחון פראר. רכס ההרים התגלה על ידי סר ג'יימס קלארק רוס ב-17 בפברואר 1841, אולם הם לא נחקרו ונסקרו עד שנת 1900. בשנת 1900 הגיעו לרכס ההרים קרטוגרפים בריטים. ההרים נסקרו ומופו ביסודיות על ידי חוקרים מארצות הברית ומניו זילנד בשנות ה-50 ובשנות ה-60 של המאה ה-20. רוס נתן לרכס ההרים את שמו. הרכס נקרא על שם הנסיך אלברט, בן זוגה של המלכה ויקטוריה, מלכת הממלכה המאוחדת. • DAVID H. ELLIOT, THOMAS H. FLEMING, CHRISTOPHER CONAWAY, and PETER BRADDOCK, Geologic studies in the Prince Albert Mountains, Byrd Polar Research Center and Department of Geological Sciences, Ohio State University, Columbus, Ohio 43210 • Passchier, S., Verbers, A. L. L. M., Van Der Wateren, F. M., & Vermeulen, F. J. M. (1998), Provenance, geochemistry and grain-sizes of glacigene sediments, including the Sirius Group, and Late Genozoic Glaciol history of the southern Prince Albert Mountains, Victoria Land, Antarctica, Provenance, geochemistry and grain-sizes of glacigene sediments, including the Sirius Group, and Late Genozoic Glaciol history of the southern Prince Albert Mountains, Victoria Land, Antarctica • Lanza, R. and E. Zanella, Palaeomagnetism of the Ferrar dolerite in the northern Prince Albert Mountains (Victoria Land, Antarctica), Geophysical Journal International 114 (1993): 501-511, Ohio 43210, DOI:10.1111/J.1365-246X.1993.TB06983.X • Fausto Ferraccioli and Emanuele Bozzo, Cenozoic strike-slip faulting from the eastern margin of the Wilkes Subglacial Basin to the western margin of the Ross Sea Rift: an aeromagnetic connection, Geological Society, London, Special Publications, 210, 109-133, 1 January 2003, https://doi.org/10.1144/GSL.SP.2003.210.01.07 בסיס נתונים: •Rock samples of Prince Albert Mountains, Antarctica, 2011-12 season מדיה וקבצים בנושא הרי הנסיך אלברט בוויקישיתוף הרי הנסיך אלברט באתר הסקר הגאולוגי של ארצות הברית הרי הנסיך אלברט באתר הגאזט האנטארקטי של ממשלת ניו זילנד הרי הנסיך אלברט באתר הגאזט האנטארקטי של ממשלת אוסטרליה הרי הנסיך אלברט באתר הגאזט האנטארקטי המשווה SCAR של ממשלת אוסטרליה הרי הנסיך אלברט באתר mindat הרי הנסיך אלברט באתר peakbagger הרי הנסיך אלברט, באתר אנציקלופדיה בריטניקה (באנגלית) תצלום לוויין של אזור הרי הנסיך אלברט נתוני זריחת/שקיעת שמש/ירח עדכניים עבור הרי הנסיך אלברט מזג אוויר נוכחי מעודכן בפסגת סבלייבסקי תחזית מזג אוויר עדכנית ארוכת טווח עבור פסגת סבלייבסקי נתוני מזג אוויר היסטוריים עבור פסגת סבלייבסקי סטטיסטיקות מזג אוויר עבור פסגת סבלייבסקי מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR לפי מקור אחר יש הרים נוספים עיקריים ברכס] מידע גאוגרפי על הר מקינטוש לפי האנציקלופדיה בריטניקה גובהו של ההר 2,468 מטרים מעל פני הים מידע גאוגרפי על הר ג'ויס מידע גאוגרפי על הר בילינג מידע גאוגרפי על הר מאליס מידע גאוגרפי על הר פריסטלי
מייקל קלאוד

מייקל ג'ונתן קלאוד (באנגלית: Michael Jonathan Cloud; נולד ב-13 במאי 1975) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-27 של מדינת טקסס. קלאוד, חבר המפלגה הרפובליקנית, נבחר לראשונה אל הקונגרס בבחירות מיוחדות שנערכו בשלהי יוני 2018. קלאוד נולד בבאטון רוז', עיר הבירה של מדינת לואיזיאנה. בשנת 1997 השלים קלאוד באוניברסיטת אוראל רוברטס, השוכנת בטלסה, לימודי תואר ראשון בתקשורת המונים. ממאי 2010 עד מאי 2017 היה קלאוד יושב ראש המפלגה הרפובליקנית במחוז ויקטוריה. בראשית אפריל 2018 התפטר בלייק פרנהולד, חבר בית הנבחרים של ארצות הברית מטעם מחוז הקונגרס ה-27 של טקסס, מהקונגרס על רקע שערורייה ציבורית בדבר הסדרת תביעה בגין הטרדה מינית בכספי ציבור. בעקבות זאת החלה מערכת בחירות מיוחדות, בהן התמודד קלאוד. קודם לכן קלאוד כבר זכה במועמדות המפלגה הרפובליקנית לבחירות הרגילות, בעזרת תמיכות ממועדון הצמיחה ומרון פול, שייצג בעבר חלקים מהמחוז בקונגרס. ב-30 ביוני 2018 נבחר קלאוד למלא את מקומו של פרנהולד בקונגרס לאחר שכבר על מועמד המפלגה הדמוקרטית אריק הולגווין ברוב של 55% מקולות הבוחרים. לאחר מכן ניצבו השניים זה מול זה פעם שנייה ביום בחירות אמצע הכהונה ב-2018, בהן ניצח פעם נוספת קלאוד. בדצמבר 2020 נמנה קלאוד בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית. בקונגרס ה-117 קלאוד חבר בוועדת המדע, הטכנולוגיה והחלל ובוועדת הפיקוח והרפורמה. מדיה וקבצים בנושא מייקל קלאוד בוויקישיתוף אתר האינטרנט הרשמי של מייקל קלאוד בבית הנבחרים האמריקאי (באנגלית) מייקל קלאוד, ברשת החברתית פייסבוק מייקל קלאוד, ברשת החברתית אקס (טוויטר) מייקל קלאוד, ברשת החברתית אינסטגרם מייקל קלאוד, ברשת החברתית LinkedIn מייקל קלאוד, סרטונים בערוץ היוטיוב מייקל קלאוד, באתר המדריך הביוגרפי של הקונגרס של ארצות הברית (באנגלית) Michael Cloud wins special election to fill U.S. Rep. Blake Farenthold's seat, באתר The Texas Tribune‏, 1 ביולי 2018 (באנגלית) Lawmaker behind secret $84K sexual harassment settlement unmasked, באתר פוליטיקו, 1 בדצמבר 2017 (באנגלית) שון סאליבן, Republican wins Texas special election for House seat, באתר וושינגטון פוסט, 1 ביולי 2018 (באנגלית) מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית) הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
מרכז הספורט גבעת רם

מרכז הספורט על שם הווארד קוסל גבעת רם הוא מרכז ספורט, השוכן בקמפוס האוניברסיטה העברית בגבעת רם שבירושלים הפרוס על פני ארבעה מגרשים ובשטח של כ-100 דונם. מאז שנת 1986 המרכז מופעל על ידי עמותת קוסל וכיום מנוהל על ידי דני בלקין. המרכז תוכנן על ידי יוסף קלארווין. המרכז כולל: אצטדיון האתלטיקה על שם צ'ארלס גרוסברג קומפלקס כושר בארבעה מתחמים אולם כדורסל בעל כ-400 מושבים המארח את קבוצת אס"א ירושלים ועונת 2021/2022 בליגה הלאומית אירח את מכבי מעלה אדומים. שני אולמות סטודיו בריכה באורך 33 מטרים ארבעה מגרשי טניס פעילות הספורט באוניברסיטה החלה בשנה 1952 עם חיוב הסטודנטים לשעת כושר אחת בשבוע. בשנת 1958 נחנך האצטדיון, כאשר באותן השנים פעלו כמספר מוקדי ספורט קטנים בעיר. במהלך שנות ה-60 נחנכו במרכז הספורט בריכת השחייה, מגרשי הטניס ואולמי סקווש. אתר האינטרנט הרשמי של מרכז הספורט גבעת רם אודות מרכז הספורט בקרית אדמונד י.ספרא, באתר cosell צוות מרכז הספורט בגבעת רם - קמפוס ע"ש אדמונד י. ספרא, באתר cosell
Ne partez pas sans moi

"Ne partez pas sans moi" (בעברית: "אל תעזוב בלעדיי") הוא שיר בצרפתית של הזמרת הקנדית סלין דיון. השיר ידוע בעיקר כשיר הזוכה של שווייץ באירוויזיון 1988 שנערך בדבלין, אירלנד. דיון הופיעה בפני 600 מיליון אנשים מכל רחבי העולם עם שיר זה. השיר יצא לאור ב-2 במאי 1988 במדינות מסוימות באירופה. השיר זכה להצלחה בייחוד בבלגיה, שם נשאר בראש המצעד לארבעה שבועות רצופים. סינגל בפורמט 7 אינץ' אירופאי איי סייד - Ne partez pas sans moi – 3:07 בי סייד - Ne partez pas sans moi (Instrumental Version) – 3:07 סינגל בפורמט 7 אינץ' גרמני איי סייד - Hand in Hand – 3:08 בי סייד - Hand in Hand (Instrumental) – 3:07 מידע על היצירה "Ne partez pas sans moi" באתר מיוזיק בריינז גרסאות נוספות ל"Ne partez pas sans moi" באתר SecondHandSongs יובל ניב, "רוצה קריירה בינלאומית", חדשות, 1 במאי 1988 יוסי חרסונסקי, ובמקום הראשון, כרגיל, הקיטש, מעריב, 2 במאי 1988 "Celine Dion", Canadian Pop Music Encyclopedia. (אורכב 23.04.2012 ב WebCite) Incognito (אורכב 17.06.2008 בארכיון Wayback Machine). Retrieved 31 January 1996. "Eurochart Hot 100 Singles" (PDF). Music & Media. 11 ביוני 1988. p. 22. נבדק ב-2 במאי 2019. {{cite web}}: (עזרה) "Celine Dion - Ne partez pas sans moi - Top 40" (בהולנדית). Dutch Top 40. נבדק ב-7 באוקטובר 2017. {{cite web}}: (עזרה) Diana Muus (21 במאי 1988). "Weekly Update on the European Chart: Highlights" (PDF). Music & Media. p. 30. נבדק ב-4 במאי 2019. {{cite web}}: (עזרה) "Palmarès de la chanson francophone au Québec" (בצרפתית). BAnQ. נבדק ב-14 במרץ 2019. {{cite web}}: (עזרה)
Un premier amour

Un premier amour (בעברית: אהבה ראשונה) הוא שיר בצרפתית, בביצוע איזבל אוברה שייצג את צרפת באירוויזיון 1962 וזכה במקום הראשון. השיר בוצע תשיעי בסדר ההופעות, בין הולנד שהגיעה למקום האחרון לבין נורווגיה שהגיעה למקום העשירי. עם סיכום הנקודות, הגיעה צרפת למקום הראשון עם 26 נקודות ובכך נציחה בתחרות שהתקיימה באותה השנה בלוקסמבורג, לוקסמבורג. איזבל אוברה חזרה לאחר הופעתה עם שיר זה לתחרות בשנת 1968 שהתקיימה בלונדון, הממלכה המאוחדת, והגיעה למקום השלישי. Official Eurovision Song Contest site, history by year, 1962 Detailed info & lyrics, The Diggiloo Thrush, "Un premier amour".
Een beetje

"Een beetje" (בעברית: "מעט") הוא שיר שהוקלט על ידי הזמרת ההולנדית טדי סחולטן. השיר ייצג את הולנד באירוויזיון 1959. בניגוד לזוכים במהדורות הקודמות, השיר "Een beetje" היה לשיר הקצבי הראשון שזכה בתחרות. במרכז מילות השיר עומדת סחולטן אשר שואלת האם אהובה הוא אמיתי ונאמן. התשובה לשאלות היא שם השיר, מעט. סחולטן הקליטה את השיר במספר שפות נוספות דוגמת איטלקית, אנגלית, גרמנית, צרפתית ושוודית. ב-11 במרץ 1959, השיר בוצע על ידי סחולטן באירוויזיון. השיר הושר חמישי בסדר ההופעות, לפני גרמניה ואחרי מונקו. השיר זכה במקום הראשון עם 21 נקודות. מדיה וקבצים בנושא Een beetje בוויקישיתוף מידע על היצירה "Een beetje" באתר מיוזיק בריינז גרסאות נוספות ל"Een beetje" באתר SecondHandSongs Eurovision Song Contest 1959 Eurovision 1959 Results: Voting & Points
קאטו גולדברג

קאטו מקסימיליאן גולדברג (בנורווגית: Cato Maximilian Guldberg; ‏11 באוגוסט 1836 – 14 בינואר 1902) היה מתמטיקאי וכימאי נורווגי. הוא ידוע בעיקר כחלוץ בכימיה פיזיקלית. גולדברג נולד ב-11 באוגוסט 1836, בכריסטיאניה (כיום אוסלו) שבנורווגיה. הוא היה בנם של קרל אוגוסט גולדברג, שהיה בעל בית דפוס, וחנה סופי תרזיה בול. היו לו שלושה אחים: אקסל, גוסטב וקתרינה. הוא הפך לסטודנט בשנת 1854, ולמד מתמטיקה ופיזיקה באוניברסיטת כריסטיאניה. בשנת 1859 קיבל את התואר השני, ובאותה שנה גם קיבל את מדליית הזהב של האוניברסיטה על עבודת גמר שכתב במתמטיקה. בשנים 1861 ו-1862 קיבל מלגה ולמד בגרמניה וצרפת על מכניקה ומתמטיקה ושימושית, ומשנת 1862 לימד מכניקה בבית הספר הצבאי הרטוויג ניסנס בכריסטיאניה. בשנת 1869 הפך לפרופסור למתמטיקה שימושית באוניברסיטה. בין השנים 1866 עד 1868, 1869 עד 1872 ו-1874 עד 1875 הוא היה יו"ר החברה הפוליטכנית הנורווגית. גולדברג הלך לעולמו ב-14 בינואר 1902, בגיל 66. בשנת 1864 הציע גולדברג יחד עם גיסו, פיטר ווגה, את חוק פעולת המסות. ניסוייו הובילו למסקנה שבשיווי משקל כימי, אפשר לתאר את הרכב תערובת התגובה באמצעות קבוע שיווי משקל. חוק זה למעשה נתן אפשרות לקבוע את היחס המתמטי בתערובת הנמצאת בשיווי משקל. החוק זכה להערכה מועטה עד שנת 1877, אז יאקובוס ואן 'ט הוף הוכיח את אמיתותו. כיום זהו חוק שימושי בתיאור שיווי משקל כימי. בשנת 1890 פרסם גולדברג חוק הקובע כי נקודת הרתיחה הנורמלית של נוזל היא שני שלישים מהטמפרטורה הקריטית שלו בקנה מידה מוחלט. חוק זה מכונה כיום חוק גולדברג, על שמו. אביר מסדר ואסה (1866) אביר המסדר המלכותי של כוכב הקוטב (1882) אביר המסדר המלכותי של סנט אוליב (1891) אביר מסדר צ'ארלס השמיני (1899) אביר הדנברוג (1872) מדיה וקבצים בנושא קאטו גולדברג בוויקישיתוף קאטו גולדברג, באתר פרויקט הגנאלוגיה במתמטיקה קאטו גולדברג, באתר אנציקלופדיה בריטניקה (באנגלית)
.gdn

.gdn (שם תחום גלובלי) הוא שם תחום (TLD) כללי. זהו TLD כללי מכיוון שאין לו קהל יעד והוא יכול לשמש את כולם. הסכם הרישום הוכרז רשמית ב־31 ביולי 2014. הוא הפך זמין לקהל הרחב ב־7 במרץ 2016.[דרוש מקור] .gdn נמצא ברשימתם 13 הראשונים בקרב gTLDs לפי https://ntldstats.com/ . שלוש המדינות המובילות שבהן .gdn רשומה הן ארצות הברית, סין ורוסיה. בgdn בוצעו 300,000+ הרשמות בפחות משנה לאחר ההשקה הציבורית.[דרוש מקור] הדומיין רשום ב־119 מדינות. דומייני .gdn הם בין עשרת המקורות המובילים לספאם באינטרנט. מתוך 11,946 דומיינים שנראו בדוא"ל, 10,315 דומיינים הם שולחי דואר זבל. אתר האינטרנט הרשמי של .gdn .gdn, ברשת החברתית פייסבוק .gdn, ברשת החברתית אקס (טוויטר) "Resources - ICANN". www.icann.org. נבדק ב-2016-04-11. ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.cancerresearch

סיומת האינטרנט .cancerresearch, מופעלת על ידי הקרן האוסטרלית לחקר הסרטן. המוקד של מחקר סרטן הוא להפגיש חדשות, מידע ודעות מובילות בנושא מניעת סרטן, אבחון, טיפול וריפוי. ב־15 במאי 2014 התקשרו ICANN והקרן האוסטרלית לחקר הסרטן בהסכם רישום במסגרתו מפעילה הקרן את תחום ה-.cancerresearch ברמה העליונה. Sjöberg, Lore (18 ביוני 2012). "Alt Text: Stupid New Domain Names and What They Really Mean for the Web". Wired. נבדק ב-17 בפברואר 2016. {{cite journal}}: (עזרה) Francis, Hannah (4 בפברואר 2015). "Cancer research goes digital with top-level domain". The Sydney Morning Herald. נבדק ב-17 בפברואר 2016. {{cite web}}: (עזרה) ".cancerresearch Registry Agreement". נבדק ב-10 ביוני 2018. {{cite web}}: (עזרה) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.art

.art הוא תחום כללי ברמה העליונה (gTLD) במערכת שמות הדומיינים של האינטרנט. ה-TLD זמין לציבור החל מ-10 במאי 2017. אולבי קאסימוב השקיע 25 מיליון דולר בתחום. היו תשע הצעות מתחרות נוספות להפעלת הדומיין ברמה העליונה. תחומים נרשמו על ידי חברות טק, מותגי יוקרה וארגוני תרבות; כמה רישומים מוקדמים נרכשו על ידי אפל, אינסטגרם, קיקסטארטר ורולקס, יחד עם הלובר, טייט, מרכז ז'ורז' פומפידו, מכון האמנות של שיקגו ומוזיאון סולומון ר. גוגנהיים. ניתן להקצות שמות דומיינים של אמנות ישירות ליצירות אמנות (ולא למוסדות או ליחידים). שירות חדש זה נקרא "Digital Twin". על ידי ניהול משא ומתן על הסכם ייחודי עם ICANN. .art שילב בטופס רישום הדומיין שלו אפשרות להוסיף שדות תיאור ספציפיים. שדות אלה מכילים מידע המבוסס על מזהה האובייקט – תקן זיהוי אובייקטים אמנותי אוניברסלי שפותח על ידי ג'יי פול גטי אמון ואומץ על ידי אונסק"ו, המועצה הבינלאומית למוזיאונים ורשויות אכיפת החוק הגדולות. התקן מכיל מידע הכרחי על יצירות אמנות ובעליה. בשנת 2020, רישום .art קיבל פטנט של ארצות הברית לאחסון וזיהוי אובייקטים ב-WHOIS. השירות מכונה Digital Twin. אתר האינטרנט הרשמי של .art .art, ברשת החברתית פייסבוק .art, ברשת החברתית אקס (טוויטר) .art, ברשת החברתית אינסטגרם .art, סרטונים בערוץ היוטיוב אתר פורטל הרשם "How we got here – the history of .ART". Kazakina, Katya (3 במאי 2017). "Can a New Domain Finally Bring the Art World Into the 21st Century?". Bloomberg (באנגלית). {{cite news}}: (עזרה) Kinsella, Eileen (25 בנובמבר 2016). "New .ART Domain Launches With Dozens of Early Adopter Museums and Institutions On Board". ArtNet News (באנגלית). {{cite news}}: (עזרה) ".ART founder Ulvi Kasimov reveals new generation digital letter of authenticity at Apsara Conference, organised by Alibaba Group". Zavelev, Elena (15 באוגוסט 2019). "The Innovative Companies Carving Out a Space for Art in the Sharing Economy". Observer (באנגלית). {{cite news}}: (עזרה) "Yugen". yugen.art (באנגלית). ".Art domain registry gets patent for using Whois to store artwork information". Domain Name Wire (באנגלית). ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.